Retningslinier+for+indkøb+-+under+udarbejdelse


 * Retningslinier for indkøb i KBHFF**

Vi forsøger i indkøbsgruppen at leve op til følgende retningslinier, der bl.a. har som hovedformål at fremme bæredygtigt indkøb til fair priser for både medlemmer og producenter. Disse retningslinier skal ikke opfattes som regler, der skal overholdes uge for uge, men som en ramme, inden for hvilken indkøbsgruppen agerer i stadig dialog med leverandørerne og foreningens medlemmer.


 * 1) Ugens pose består af sæsonens biodynamisk eller økologisk dyrkede grøntsager, frugt, bær, nødder, urter og/eller svampe.
 * 2) Posens indhold kan suppleres med vilde / samlede / sankede råvarer, såfremt disse er høstet under hensyntagen til naturen og ikke er forurenet med miljøgifte.
 * 3) Vi varierer posens indhold hen over sæsonen, så den så vidt muligt indeholder "basisgrøntsager" (fx stivelsesholdige) og "smagsgivere" (fx krydderurter), så den indeholder både "rødder", "frugter" og "blade", og så den kan være inspiration til at bruge andre end de gængse sorter (og fx inspirerer til dyrkning af "gamle" sorter, nyintroducerede sorter, og brug af "oversete" plantedele).
 * 4) Vi køber varer direkte fra producenten, men kan i perioder med lille udvalg benytte grossister, for at sikre variation i poserne.
 * 5) Vi køber varer, som er dyrket på på friland eller i uopvarmede drivhuse, men kan i perioder med lille udvalg indkøbe varer fra opvarmede drivhuse, for at sikre variation i poserne.
 * 6) Vi køber ind på en omkostningsbevidst og økonomisk ansvarlig måde og samtidig bestræber at producenterne får en fornuftig pris for deres varer.
 * 7) Vi køber varer som er dyrket så tæt på København som muligt, for at sikre mindst mulig transport, men kan i perioder med lille udvalg indkøbe varer dyrket i fx andre landsdele eller Skåne.
 * 8) Vi støtter socialøkonomiske virksomheder og producenter der arbejder for at give samfundets svageste grupper lige muligheder på arbejdsmarkedet.
 * 9) Hvis indkøbsgruppen eller andre tager initiativ til indkøb af andre varegrupper end ovenstående, udarbejdes retningslinier for disse indkøb.

Endnu et redigeret forslag fra Mette

** Retningslinier for indkøb: ** Den fælles indkøbsgruppe står for indkøb til Københavns Fødevarefællesskab. Indkøbsgruppen er åben for alle og består af repræsentanter fra alle foreningens lokalafdelinger. I indkøbsgruppen stræber vi efter at leve op til fællesskabets 10 grundprincipper, men i praksis er dette dog lettere sagt end gjort. Vi ser os derfor i perioder nødsaget til at afveje forskellige hensyn, og må i måneder med mindre varieret udbud gå på kompromis med nogle af principperne, for at kunne sammensætte en god og varieret pose. Derfor må vi stole på sund fornuft, integritet og tilbagemeldinger fra vores medlemmer og samarbejdspartnere for at sikre balance mellem principperne og den virkelighed vi lever i. Kbhff er et dynamisk fællesskab, og vi ser derfor ikke vores principper som endegyldige, men snarere som et udtryk for de værdier, der er samlingspunktet i vores forening. Principperne skal hele tiden diskuteres og udvikles for at tilpasse sig såvel omverdenen som medlemmernes behov.

På nuværende tidspunkt følger indkøbsgruppen nedenstående retningslinier. Disse retningslinier skal ikke opfattes som regler, der skal overholdes uge for uge, men som en ramme, inden for hvilken indkøbsgruppen agerer i stadig dialog med medlemmer og leverandører. Hvis vi skulle komme i en situation hvor vi ikke kan leve op til disse retningslinier, vil vi gøre opmærksom på det på hjemmesiden, når vi annoncerer posens indhold. Ændringer af retningslinierne vil fremover blive fremlagt på det næstkommende medlemsmøde.

1. Den ugentlige pose sammensættes ud fra sæsonens udbud af økologisk eller biodynamisk dyrkede grøntsager, frugter, bær, urter og svampe.

2. Posens indhold kan suppleres med vilde / samlede / sankede / indfangede fødevarer, såfremt disse er høstet under hensyntagen til naturen og ikke er forurenet med miljøgifte.

3. Når vi laver aftaler med producenter og køber ind, lægger vi vægt på at kunne præsentere medlemmerne for et varieret udbud af frugt og grønt henover året, der også varierer mellem forskellige sorter. Vi sammensætter posen så den så vidt muligt indeholder:

· En slags frugt, bær eller rabarber · Fine grøntsager - Frugter, fx tomat, agurk, peberfrugt og squash - Bladgrøntsager, fx salater, bladselleri og spinat · Grove grøntsager - Rodfrugter, fx gulerod, rødbede, selleri, persillerod og pastinak - Kål, fx broccoli, blomkål, rosenkål, spidskål, hvidkål, rødkål og grønkål - Bælgfrugter, fx ærter og bønner · En slags løg eller porre · Kartofler, der så vidt muligt varierer i sort hver gang · En smagsgiver (F.eks. Krydderurter, hvidløg eller peberrod) Carsten: Dette er MEGET detaljeret, når principperne skal forstås som du har skrevet oven for giver det ikke mening at være så specifik. Gå tilbage til den gl. formulering af punkt 3.

4. Vi foretrækker direkte handel. I de tilfælde hvor udbuddet er meget spredt blandt producenterne kan det dog give mening at aftage varer fra en eller flere producenter gennem en anden producent, der i forvejen skal levere til os den pågældende uge (producentsamarbejde), eller alternativt gennem grossister. Dette vil lette logistikken samt minimere transporten og de dertil relaterede udgifter.

5. Vi foretrækker produkter, som er dyrket på friland. I et klima som det danske vil det dog begrænse vores udbud meget i vinterhalvåret, hvis vi ikke aftog varer der er produceret i drivhus. Efter de indkøbsansvarliges vurdering, kan der derfor suppleres med varer fra opvarmede drivhuse. Når vi køber produkter fra opvarmede drivhuse produkter prioritere vi producenter der benytter sig af vedvarende energikilder til opvarmning. Posen må max indeholde 3 produkter fra opvarmet drivhus. Carsten: Stryg sidste sætning.

6. Vi køber ind på en omkostningsbevidst og økonomisk ansvarlig måde, så vi får mest muligt grønt for pengene og samtidig sikrer at producenterne får en fornuftig pris for deres varer. Efter en fælles beslutning på generalforsamlingen i 2010 skal minimum 85 % af medlemmernes betaling for posen gå direkte til råvarer (inkl. moms og transport). Carsten: Er jeg ved at blive gl.? Husker ikke sådan en beslutning... I praksis forsøger vi at købe ind for 95 %. Differencen går til foreningens drift, f.eks. poser, smagsprøver, arrangementer, vægte, the og kaffe.

7. Vi foretrækker varer som er dyrket så tæt på København som muligt for at sikre mindst mulig transport, og prioriterer at posens indhold er produceret indenfor en radius af 100 km. I perioder med begrænset udvalg kan vi dog indkøbe varer dyrket indenfor en radius af 300 km. Med tiden vil vi arbejde på at nedsætte maksimum-afstanden.

8. Kbhff er en loyal samarbejdspartner, og når vi vælger samarbejdspartnere ser vi ikke kun på udbud og pris. Vi vægter ligeledes social ansvarlighed, brug af vedvarende energikilder, alternative ejerskabsformer samt andre aspekter der på baggrund af vores principper, kan gøre den pågældende leverandør til en attraktiv samarbejdspartner for Kbhff. Carsten: Jeg ved ikke om dette pkt skal med, det går vel ud over hvad der strå i de ti bud i vedtægterne. Og det er IKKE noget svar på fængsels-problemet.

9. Hvis indkøbsgruppen eller andre medlemmer af Kbhff tager initiativ til indkøb af andre varegrupper end grøntsager, frugter, bær, urter og svampe skal der udarbejdes retningslinjer for disse indkøb.